ཌེན་མཱཀ་

ངོ་སྤྲོད། 

ཌེན་མཱཀ་འདི་ བྱང་ཕྱོགས་ཡུ་རོབ་ལུ་ཡོད་པའི་ རྒྱལ་ཁབ་ཆུང་ཀུ་ཅིག་ཨིན་རུང་ གཞན་གྱི་སེམས་ཁར་འབབ་པའི་ རྒྱལ་ཁབ་ཅིག་ཨིན་པས། རྒྱལ་ཁབ་འདི་ ནོར་ཝེ་དང་སུའི་ཌེན་དང་གཅིག་ཁར ཨིསི་ཀེན་ཌི་ནེ་བི་ཡ་གི་ ཆ་ཤས་ཅིག་ཡང་ཨིན་པས། ཌེན་མཱཀ་འདི་ རྒྱལ་རབས་ཀྱི་ལོ་རྒྱུས་ཕྱུགཔོ་དང་ མི་ཚེའི་གནས་ཚད་མཐོ་དྲགས་ དེ་ལས་ ས་ཆ་སྙོམ་ཏོག་ཏོ་དང་ གངས་རི་གི་སྐོར་ཏེ་ མཚོའི་མཐའམ་རིངམོ་ཚུ་རྩིས་ཏེ་ ས་ཆའི་གནས་སྟངས་ མཛེས་ཏོག་ཏོ་ཡོད་མི་ཚུ་གི་དོན་ལུ་ ཡོངས་གྲགས་ཅན་ཅིག་ཡོདཔ་ཨིན་པས། རྒྱལ་ཁབ་འདི་ ཇུཊ་ལེནཌ་ས་གླིང་དང་ མཚོ་གླིང་ལེ་ཤ་ཅིག་གིས་ གྲུབ་ཡོདཔ་ད་ བསྡོམས་ཀྱིས་ མཚོ་གླིང་༤༤༣ དེ་ཅིག་ཡོདཔ་ཨིན་པས། ལྷོ་ཕྱོགས་ལུ་ ཇཱར་མ་ནི་དང་གཅིག་ཁར་ ས་མཚམས་བགོ་བཤའ་རྐྱབ་སྟེ་ བྱང་མཚོ་དང་ བཱལ་ཊིག་མཚོ་ཚུ་གིས་ མཐའ་སྐོར་ཏེ་ཡོདཔ་ཨིན་པས།

ཀོ་པེན་ཧེ་གེན་ཁྲོམ་སྡེ་འདི་ ཌེན་མཱཀ་གི་རྒྱལ་ས་ལྟེ་བ་དང་ གྲོང་ཁྱེར་སྦོམ་ཤོས་ཅིག་ཨིན་པས། རྒྱལ་ཁབ་ཀྱི་ལམ་སྲོལ་དང་དཔལ་འབྱོར་ དེ་ལས་ སྲིད་དོན་གྱི་ལྟེ་བ་ཁག་ཆེ་ཤོས་ཅིག་ཨིནམ་མ་ཚད་ འཛམ་གླིང་ནང་ མི་སྡོད་ཚུགས་པའི་ཁྲོམ་ཚོགས་ཅིག་ཨིན། ཀོ་པེན་ཧེ་གེན་གི་ དེང་སང་གི་ཁྲོམ་ཚོགས་ཀྱི་མི་ཚེ་དང་ རྒྱལ་རབས་ཀྱི་སྲོལ་རྒྱུན་གྱི་ཕྱུགཔོ་ཚུ་ སླ་བསྲེ་རྐྱབ་ཨིན་པས། རྩོམ་ཡིག་འདི་ནང་ ཌེན་མཱཀ་གི་སྤྱིར་བཏང་རྩིས་དཔྱད་ཚུ་ བརྟག་ཞིབ་འབད་དེ་ རྒྱལ་ཁབ་ནང་ འགན་ཁུར་ཚུ་རྩིས་ཏེ་ ཀོ་པེན་ཧེ་གེན་གྱི་སྐོར་ལས་ བསམ་ཞིབ་འབད་ནི་ཨིན་པས།

ཆགས་རབས་དང་ས་གནས།

ཌེན་མཱཀ་འདི་ བྱང་ཡུ་རོབ་ལུ་ཆགས་ཡོདཔ་ད་ ཨིས་ཀེན་ཌི་ནེ་བི་ཡ་གི་ལྷོ་ཕྱོགས་རྒྱལ་ཁབ་ཅིག་ཨིན་པས། དེ་ཡང་ བྱང་ཕྱོགས་ཀྱི་བྱང་ལྷོ་མཚམས་ཐིག་ ༥༤ དང་ ༥༨ གི་བར་ན་ལུ་ ཆགས་ཏེ་ཡོདཔ་དང་ ནུབ་ཁ་ཐུག་ལུ་ བྱང་མཚོ་དང་ ཤར་ཁ་ཐུག་ལུ་ བཱལ་ཊིག་སཱི་ དེ་ལས་ ལྷོ་ཁ་ཐུག་ལུ་ ཇཱར་མ་ནི་ གི་ས་མཚམས་ཚུ་ཡོདཔ་ཨིན་པས། ཌེན་མཱག་གི་ས་ཆའི་རྒྱ་ཚད་འདི་ ཧ་ལམ་ཀི་ལོ་མི་ཊར་གྲུ་བཞི་༤༣༠༠༠ དེ་ཅིག་ཡོདཔ་ལས་ ཡུ་རོབ་ཀྱི་རྒྱལ་ཁབ་ཆུང་ཀུ་ཚུ་གི་གྲལ་ལས་ གཅིག་ཨིན་པས།

རྒྱལ་ཁབ་འདི་ནང་ མཚོ་གླིང་༤༠༠ ལྷགཔ་ཅིག་ཡོད་རུང་ མི་སྡོད་བཏུབ་ས་ཆ་བརྒྱ་ཆ་༧༠ དེ་ཅིག་ལས་བརྒལ་མེདཔ་ཨིན་པས། མཚོ་གླིང་སྦོམ་ཤོས་གཉིསཔོ་དེ་ཡང་ ཟི་ལེནཌ་ (རྒྱལ་ས་ལྟེ་བ་ ཀོ་པེན་ཧེ་གེན་ཡོད་སའི་ས་ཆ་) དང་ ཇུཊ་ལེནཌ་གཉིས་ཨིན་པས། ཌེན་མཱག་འདི་ཡང་ མཚོ་འགྲམ་རྒྱ་ཆེཝ་སྦེ་ཡོདཔ་ལས་ མཚོ་འགྲམ་འདི་ ཀི་ལོ་མི་ཊར་༧༣༠༠ དེ་ཅིག་ལུ་ཁྱབ་སྟེ་ཡོདཔ་ཨིན་པས།

བྱུང་རབས།

ཌེན་མཱག་ལུ་ ལོ་རྒྱུས་ལེ་ཤ་ཡོདཔ་དང་ སྤྲོ་བ་ཆེ་ཏོག་ཏོ་ཡང་ཡོདཔ་ཨིན་པས། འདི་ནང་ལུ་ རྒྱལ་རབས་མ་བྱུང་པའི་ཧེ་མ་ལས་རང་ སྡོད་སྡོདཔ་ཨིནམ་དང་ མི་ཚུ་གཞི་ཆགས་ཡོད་པའི་སྒྲུབ་བྱེད་འགོ་དང་པ་འདི་ ལོ་ངོ་༡༢༠༠༠ ལྷགཔ་ཅིག་གི་ཧེ་མ་ལས་ཨིན་མས། ཌེན་མཱག་གི་རྒྱལཔོ་འགོ་དང་པ་འདི་ དུས་རབས་༡༠ པའི་ནང་ ཐོན་ཡོདཔ་དང་ ཌེན་མཱག་འདི་ སྤྱི་ལོ་༩༠༠ དེ་ཅིག་ཁར་ རྒྱལ་ཁབ་ཅིག་སྦེ་ གཅིག་སྒྲིལ་འབད་ནུག།

ཝི་ཀིང་གི་དུས་སྐབས་ལུ་ (དུས་རབས་༨ པ་ལས་༡༡ པ་ཚུན་) ཌེན་མཱཀ་གིས་ ཡུ་རོབ་ནང་འཁོད་ལུ་ ཝི་ཀིང་གི་བརྟག་ཞིབ་ནང་ ཁག་ཆེ་བའི་འགན་ཁུར་འབག་ནུག། ཌེན་མཱག་གི་ཝི་ཀིང་ཚུ་ ཨིང་ལེནཌ་དང་ ཨི་རི་ལེནཌ་ དེ་ལས་ ཕྲནས་གི་ས་གནས་ཚུ་ནང་ འཚོལ་ཞིབ་དང་ བཙན་འཛུལ་ དེ་ལས་ གཞིས་ཆགས་ཚུ་གི་དོན་ལུ་ ཡོངས་གྲགས་ཐོན་ནུག། དུས་རབས་ལས་བཅད་དེ་ ཌེན་མཱག་འདི་ དབང་ཚད་ཅན་གྱི་རྒྱལ་ཁབ་ཅིག་ལུ་འགྱུར་ཏེ་ ཁྱིམ་ཚང་རྒྱལ་ཁབ་ཚུ་དང་གཅིག་ཁར་ དུས་རབས་༡༤ པའི་ནང་ སུའི་ཌེན་དང་ ནོར་ཝེ་དང་གཅིག་ཁར་ ཀཱལ་མར་མཐུན་ཚོགས་བཟུམ་གྱི་ མཐུན་ཚོགས་ལེ་ཤ་ཅིག་བཟོ་ནུག།

ཌེན་མཱག་གི་དེང་སང་གི་བྱུང་རབས་ནང་ རྩ་ཁྲིམས་ཆེན་མོའི་རྒྱལ་བརྒྱུད་ཀྱི་རྒྱལ་ཁབ་ཅིག་སྦེ་ གོང་འཕེལ་འགྱོ་བའི་རྟགས་མཚན་ཡོདཔ་ཨིན་པས། ཌེན་མག་གི་རྩ་ཁྲིམས་ཆེན་མོ་འདི་ སྤྱི་ལོ་༡༨༤༩ ལུ་གཞི་བཙུགས་འབད་ཞིནམ་ལས་ ཌེན་མཱག་འདི་ སྤྱི་ཚོགས་ཀྱི་ལམ་ལུགས་ཡོད་པའི་ དམངས་གཙོའི་རྒྱལ་ཁབ་ཅིག་ལུ་འགྱུར་ཡོདཔ་ཨིན།

གཞུང་སྐྱོང་དང་དཔལ་འབྱོར།

ཌེན་མཱག་འདི་ རྩ་ཁྲིམས་ཆེན་མོའི་རྒྱལ་བརྒྱུད་ཀྱི་ རྒྱལ་ཁབ་ཅིག་ཨིནམ་ལས་ རྒྱལ་པོའི་བཟའ་ཚང་ཡོད་རུང་ རྒྱལ་ཁབ་འདི་ སྤྱི་ཚོགས་ཀྱིས་ འཛིན་སྐྱོང་འཐབ་དོ་ཡོདཔ་ཨིན་པས། རྒྱལ་བརྒྱུད་འདི་ མང་ཤོས་ཅིག་རང་ རྟགས་མཚན་ཅན་ཅིག་ཨིནམ་ལས་ བློན་ཆེན་གྱིས་ གཞུང་འགོ་ཁྲིད་འབདཝ་ཨིན་པས། ཕོལ་ཀེ་ཊིང་ཟེར་མི་ ཌེན་མག་གི་སྤྱི་ཚོགས་འདི་ ཌེན་མཱག་གི་མི་སེར་ཚུ་གིས་ བཙག་འཐུ་འབད་དེ་ འཐུས་མི་༡༧༩ ཡོདཔ་ཨིན་པས།

རྒྱལ་ཁབ་འདི་ནང་ དཔལ་འབྱོར་སླ་བསྲེ་སྟེ་ཡོདཔ་ལས་ མ་རྩའི་རིང་ལུགས་དང་ སྤྱི་ཚོགས་རིང་ལུགས་གཉིས་ཆ་རའི་ ཡན་ལག་ཚུ་ མཉམ་སྡེབ་འབད་དེ་ཡོདཔ་ཨིན་པས། ཌེན་མཱག་འདི་ མི་ཚེའི་གནས་ཚད་མཐོ་དྲགས་དང་ མཐའ་དོན་གྱི་རྒྱལ་ཁབ་སྒྲིང་སྒྲི་ཡོད་མི་ལུ་ ཡོངས་གྲགས་ཡོདཔ་ཨིན་པས། གཞུང་གིས་ མི་སེར་ཚུ་ལུ་ གསོ་བའི་ཞབས་ཏོག་དང་ ཤེས་རིག་ དེ་ལས་ མི་སྡེ་ཞབས་ཏོག་ཚུ་ བྱིན་དོ་ཡོདཔ་ད་ དེ་ཡང་ ཁྲལ་གྱི་ཐོག་ལས་ མ་དངུལ་རྒྱབ་སྐྱོར་འབདཝ་ཨིན་པས། ཌེན་མཱག་འདི་ འཛམ་གླིང་ནང་ རྒྱལ་ཁབ་ཕྱུག་ཤོས་ཅིག་ཨིནམ་ད་ མི་རེ་ལུ་ རྒྱལ་ཡོངས་ནང་འདྲེན་གྱི་ ཐོན་སྐྱེད་མཐོ་དྲགས་ཡོདཔ་མ་ཚད་ མཐའ་འཁོར་ཡུན་བརྟན་དང་ བསྐྱར་གསོ་འབད་བཏུབ་པའི་ ནུས་ཤུགས་ལུ་ གཙོ་བོར་བཏོན་དོ་ཡོདཔ་ཨིན་པས།

ཌེན་མཱག་གི་དཔལ་འབྱོར་དེ་ སོ་ནམ་དང་བཟོ་གྲྭ་ ཞབས་ཏོག་ དེ་ལས་ འཕྲུལ་རིག་ཚུ་བཟུམ་གྱི་ ཁག་ཆེ་བའི་བཟོ་གྲྭ་ཚུ་ སྣ་མང་སྦེ་ཡོདཔ་ཨིན་པས། རྒྱལ་ཁབ་འདི་ སོ་ནམ་གྱི་ཐོན་སྐྱེད་ ཕག་ཤ་དང་ ཆུམ་ དེ་ལས་ འབྲུ་སྣ་ཚུ་ ཕྱིར་ཚོང་འཐབ་མི་ རྒྱལ་ཁབ་སྦོམ་ཅིག་ཨིན་པས། ཌེན་མཱག་འདི་ བསྐྱར་གསོ་འབད་བཏུབ་པའི་ནུས་ཤུགས་དང་ བརྡ་དོན་འཕྲུལ་རིག་བཟུམ་གྱི་ བཟོ་གྲྭ་འཕྲུལ་ཁང་ཚུ་ནང་ བཟོ་བཀོད་དང་བཟོ་རིགས་ དེ་ལས་ གསར་བཏོད་ཚུ་གི་དོན་ལུ་ཡང་ ཡོངས་གྲགས་ཡོདཔ་ཨིན་པས།

རྒྱལ་ས་ལྟེ་བ་ ཀོ་པེན་ཧེ་གེན།

ཌེན་མཱག་གི་རྒྱལ་ས་ལྟེ་བ་ ཀོ་པེན་ཧེ་གེན་འདི་ རྒྱལ་ཁབ་ཀྱི་མཚོ་གླིང་སྦོམ་ཤོས་ ཟི་ལེནཌ་གི་ཤར་ཕྱོགས་མཚོ་འགྲམ་ལུ་ཆགས་ཡོདཔ་ཨིནམ་དང་ ཌེན་མཱག་གི་ཁྲོམ་ཚོགས་སྦོམ་ཤོས་ཅིག་ཨིནམ་མ་ཚད་ བྱང་ཕྱོགས་ཡུ་རོབ་ཀྱི་ལམ་སྲོལ་དང་སྲིད་དོན་ དེ་ལས་དཔལ་འབྱོར་གྱི་ལྟེ་བ་ ཁག་ཆེ་ཤོས་ཅིག་ཡང་ཨིན་པས། ཀོ་པེན་ཧེ་གེན་ལུ་ མི་ས་ཡ་༡.༣ ལྷགཔ་ཅིག་ སྡོད་སའི་ས་ཁོངས་ཅིག་ཨིནམ་ད་ དེ་ཡང་ ཌེན་མཱག་གི་མི་རློབས་མང་ཤོས་ཅིག་ཨིན་པས།

ཁྲོམ་འདི་ སྒྱུ་རྩལ་འགྲེམས་སྟོན་ཁང་དང་ གློག་བརྙན་ཁང་ དེ་ལས་ འགྲེམས་སྟོན་ཁང་ཚུ་རྩིས་ཏེ་ ལམ་སྲོལ་གྱི་མཐོང་སྣང་ཚུ་ ཡོངས་གྲགས་ཅན་ཅིག་ཨིན་པས། སྤྱི་ལོ་༡༨༤༣ ལས་ ལྟ་བཤལཔ་ཚུ་གི་དོན་ལུ་ ཡོངས་གྲགས་ཅན་གྱི་ རྒྱལ་རབས་ཅན་གྱི་ སྤྲོ་སྟོན་གླིང་ག་ཅིག་ཨིན་མི་ ཏི་ཝོ་ལི་ལྡུམ་ར་འདི་ ཡོངས་གྲགས་ཅན་ཅིག་སྦེ་ཡོདཔ་ཨིན་པས།

ཀོ་པེན་ཧེ་གེན་འདི་ མཐའ་འཁོར་གནས་སྟངས་ལུ་མཐུན་སྒྲིག་ཡོད་པའི་ མིང་གཏམ་ཅན་ཅིག་ཨིནམ་མ་ཚད་ ཡུན་བརྟན་གནས་ཐབས་ལུ་ འགོ་ཁྲིདཔ་ཅིག་ཨིན་པས། ཁྲོམ་སྡེ་འདི་ནང་ རྐང་འཁོར་གྱི་ལམ་རྒྱ་ཆེཝ་སྦེ་ཡོདཔ་ལས་ རྐང་འཁོར་བཏང་ནི་འདི་ སྐྱེལ་འདྲེན་གྱི་ཐབས་ལམ་ ཡོངས་གྲགས་ཅན་ཅིག་ལུ་ འགྱུར་ཡོདཔ་ཨིན་པས། དེ་མ་ཚད་ སྤྱི་ལོ་༢༠༢༥ ལུ་ འཛམ་གླིང་ནང་ ནག་རླུང་མེད་པའི་ རྒྱལ་ས་ལྟེ་བ་འགོ་དང་པ་ཅིག་ལུ་ འགྱུར་ནི་གི་དམིགས་ཡུལ་ཨིནམ་ད་ དེ་ཡང་ ཐོན་སྐྱེད་མར་ཕབ་འབད་ནི་དང་ བསྐྱར་གསོ་འབད་བཏུབ་པའི་ ནུས་ཤུགས་ཀྱི་ཐོན་ཁུངས་ཚུ་ ལག་ལེན་འཐབ་ནི་ལུ་ གཙོ་བོར་བཏོན་དོ་ཡོདཔ་ཨིན་པས།

ཁྲོམ་འདི་ ཟ་འཐུང་གི་ལམ་སྲོལ་གྱི་དོན་ལུ་ཡང་ ཡོངས་གྲགས་ཅན་ཅིག་ཨིནམ་དང་ དམིགས་བསལ་གྱིས་ ནིའུ་ནོར་ཌིག་ཟ་འཐུང་འདི་གིས་ ཟ་འཐུང་གསརཔ་དང་ ས་གནས་ཀྱི་ དེ་ལས་ ཡུན་བརྟན་གྱི་རྒྱུ་ཆ་ཚུ་ལུ་ གཙོ་བོར་བཏོནམ་ཨིན་པས། ཀོ་པེན་ཧེ་གེན་ལུ་ འཛམ་གླིང་ནང་ཡོངས་གྲགས་ཅན་གྱི་ ནོ་མ་རྩིས་ཏེ་ མི་ཤི་ལིན་སྐར་རྟགས་ཅན་གྱི་ཟ་ཁང་ལེ་ཤ་ཅིག་ཡོདཔ་ཨིན་པས།

མི་རློབས།

ཌེན་མཱག་གི་མི་འབོར་ཧ་ལམ་ས་ཡ་༥.༨ ཡོདཔ་ཨིན་པས། རྒྱལ་ཁབ་འདི་ནང་ ཡུ་རོབ་ཀྱི་རྒྱལ་ཁབ་གཞན་ཚུ་དང་ཕྱདཔ་ད་ མི་རློབས་ཉུང་སུ་ཅིག་ལས་བརྒལ་མེད་རུང་ འཛམ་གླིང་ནང་ དགའ་སྐྱིད་ཀྱི་གནས་ཚད་མ་འདྲཝ་ཚུ་དང་འཁྲིལཝ་ད་ འཛམ་གླིང་ནང་ དགའ་སྐྱིད་ཅན་གྱི་ རྒྱལ་ཁབ་ཅིག་ཨིན་པས།

ཌེན་མཱཀ་འདི་ དྲེ་ནིཤི་གི་མི་རིགས་ མང་ཤོས་ཅིག་ཡོད་པའི་ མི་སྡེ་གཅིག་མཚུངས་ཅིག་ཨིན་པས། ཨིན་རུང་ ཡུ་རོབ་ཀྱི་ས་གནས་གཞན་དང་ དེ་ལས་ལྷག་སྟེ་ མི་རློབས་ཚུ་ མ་འདྲཝ་སྦེ་ འགྱོ་དོ་ཡོདཔ་ཨིན་པས། ཌེན་མཱག་གི་གཞུང་འབྲེལ་སྐད་ཡིག་འདི་ ཌེན་མཱག་ཨིན་རུང་ མི་མང་ཤོས་ཅིག་གིས་རང་ དམིགས་བསལ་གྱིས་ ཀོ་པེན་ཧེ་གེན་བཟུམ་གྱི་ཁྲོམ་ཚོགས་ཚུ་ནང་ ཨིང་སྐད་ཡང་ ལེགས་ཤོམ་སྦེ་སླབ་ཚུགསཔ་ཨིན།

རྒྱལ་ཁབ་འདི་ནང་ མི་ཚེའི་ཚད་གཞི་མཐོ་དྲགས་ཡོདཔ་ལས་ ཌེན་མཱཀ་གི་མི་མང་ཤོས་ཅིག་རང་ སྐྱེས་ལོ་༨༠ ལང་ཡོདཔ་ཨིན་པས། ཌེན་མཱག་གི་གསོ་བའི་ཞབས་ཏོག་ལམ་ལུགས་འདི་ མི་མང་གིས་མ་དངུལ་རྒྱབ་སྐྱོར་འབད་དེ་ མི་སེར་ཚུ་ལུ་ རིན་མེད་སྟོང་པ་སྦེ་ ཡང་ན་ གོང་ཚད་དམའ་བའི་ སྨན་བཅོས་ཞབས་ཏོག་ཚུ་ བྱིན་དོ་ཡོདཔ་ཨིན་པས། རྒྱལ་ཁབ་ནང་ ཤེས་རིག་གི་ལམ་ལུགས་ཡང་ སྒྲིང་སྒྲི་ཡོདཔ་ལས་ མི་མང་ལུ་ རིན་མེད་སྟོངམ་སྦེ་ ཤེས་ཡོན་བྱིན་ནི་དང་ སློབ་ཕྲུག་ཆ་མཉམ་ལུ་ སྤུས་ཚད་ཅན་གྱི་ ཤེས་ཡོན་བྱིན་ནི་ལུ་ གཙོ་བོར་བཏོན་དོ་ཡོདཔ་ཨིན་པས།

ལམ་སྲོལ་དང་མི་སྡེ།

ཌེན་མཱག་ལུ་ ལམ་སྲོལ་གྱི་སྲོལ་རྒྱུན་ཕྱུགཔོ་ཡོདཔ་ལས་ རྒྱལ་རབས་ཅན་དང་ ས་ཆའི་གནས་སྟངས་ཀྱིས་ ཤན་ཞུགས་འབདཝ་ཨིན་པས། དྲེ་ནིཤི་ གི་ལམ་སྲོལ་འདི་གིས་ འཇམ་ཏོང་ཏོ་དང་ བཟོ་བཀོད་ དེ་ལས་ ལག་ལེན་ཚུ་ལུ་ གཙོ་བོར་བཏོནམ་ཨིན་པས། ཌེན་མཱཀ་འདི་ ཁང་ཆས་དང་བཟོ་རིགས་ དེ་ལས་ གཞན་མི་ཐོན་སྐྱེད་ཚུ་ནང་ལུ་མཐོང་མི་ བཟོ་བཀོད་ཀྱི་ལུགས་སྲོལ་ཉུང་ཤོས་ཅིག་སྦེ་ ཡོངས་གྲགས་ཡོདཔ་ཨིན་པས། དྲེ་ནིཤ་གི་མི་ཚུ་ལུ་ཡང་ སྲུང་བཤད་ཀྱི་ལམ་སྲོལ་ སྒྲིང་སྒྲི་ཡོདཔ་དང་ ཡོངས་གྲགས་ཅན་གྱི་རྩོམ་བྲིས་པ་ ཧནསི་ཀིརིསི་ཊེན་ཨེན་ཌར་སེན་གིས་ "མཚོ་མོ་ཆུང་ཀུ" དང་ "བྱི་ལི་མཛེས་མ་" བཟུམ་གྱི་ དགའ་བའི་གཏམ་རྒྱུད་ཚུ་བྲིས་ནུག།

དྲེ་ནིཤ་འདི་ ཁོང་རའི་མི་སྡེ་གི་འཚོར་སྣང་སྦོམ་ཡོདཔ་ལས་ ཧའེ་གི་("hygge") གི་བསམ་ཞིབ་འདི་ ལམ་སྲོལ་གྱི་ཆ་ཤེས་ཅིག་ཨིན་མས། ཧའེ་གི་(Hygge) ཟེར་མི་འདི་ ཌེན་མཱག་གི་མིང་ཚིག་ཅིག་ཨིནམ་ད་ དེ་ཡང་ བདེ་ཏོག་ཏོ་གི་གནས་སྟངས་བཟོ་ནི་དང་ དགའ་སྤྲོ་འཇམ་ཏོང་ཏོ་ཚུ་ སྤྲོ་བ་བསྐྱེད་ནི་ དེ་ལས་ དགའ་མི་ཚུ་དང་གཅིག་ཁར་ སྤུས་ཚད་ཅན་གྱི་དུས་ཚོད་བཏོན་ནི་ཚུ་ལུ་ གོཝ་ཨིན་པས།

རྩེད་རིགས།

རྩེད་རིགས་འདི་ཡང་ ཌེན་མག་གི་མི་ཚེ་ནང་ ཁག་ཆེ་བའི་ཆ་ཤས་ཅིག་ཨིནམ་ལས་ རྐང་རྩེད་འདི་ ཡོངས་གྲགས་ཅན་ཅིག་ཨིན། ཌེན་མཱག་གིས་ རྒྱལ་སྤྱིའི་རྩེད་རིགས་འགྲན་བསྡུར་ནང་ དམིགས་བསལ་གྱིས་ ལག་རྩེད་དང་ རྐང་འཁོར་ དེ་ལས་ བཱཌ་མིན་ཊོན་ཚུ་ནང་ མཐར་འཁྱོལ་བྱུང་ཡོདཔ་ཨིན་པས།

མཇུག་དོན།

ཌེན་མཱག་འདི་ རྒྱལ་རབས་ཕྱུགཔོ་དང་ དེང་སང་གི་དཔལ་འབྱོར་ དེ་ལས་ མི་སྡེའི་སྒྲིང་སྒྲི་ཡོད་པའི་ ཡ་མཚན་ཅན་གྱི་རྒྱལ་ཁབ་ཅིག་ཨིན་པས། དེ་གི་རྒྱལ་ས་ལྟེ་བ་ ཀོ་པེན་ཧེ་གེན་འདི་ ལམ་སྲོལ་དང་གསར་བཏོད་གཉིས་སླ་བསྲེ་རྐྱབ་སྟེ་ དེ་ཁར་སྡོད་མི་དང་ ལྟ་བཤལཔ་ཚུ་ལུ་ སྤུས་ཚད་ཅན་གྱི་མི་ཚེའི་གནས་སྟངས་བྱིནམ་ཨིན་པས། ཌེན་མཱག་གིས་ ཡུན་བརྟན་དང་ ལམ་སྲོལ་གྱི་སྲོལ་ཁྱུན་ དེ་ལས་ མི་སྡེ་མཐའ་དོན་ཚུ་ལུ་ ཁས་བླངས་འབད་མི་འདི་གིས་ འཛམ་གླིང་ནང་ ཡར་རྒྱས་ཅན་དང་ བརྩི་མཐོང་ཅན་གྱི་རྒྱལ་ཁབ་ཅིག་ལུ་ འགྱུར་ཡོདཔ་ཨིན་པས། ཌེན་མཱཀ་གིས་ འཛམ་གླིང་ལམ་སྲོལ་དང་བཟོ་བཀོད་ དེ་ལས་ སྲིད་དོན་ཚུ་ལུ་ ཕན་གནོད་སྦོམ་སྦེ་རང་ཡོདཔ་ཨིན་པས། རྒྱལ་ཁབ་ནང་ འདྲ་མཉམ་དང་ ཤེས་རིག་ དེ་ལས་ གསོ་བའི་ཞབས་ཏོག་ཚུ་ལུ་ གཙོ་བོར་བཏོན་མི་ལུ་བརྟེན་ མི་སེར་ཚུ་ མི་ཚེ་གནས་ཚད་མཐོ་དྲགས་སྦེ་ འཐོབ་ཚུགསཔ་ཨིན་པས། ཀོ་པེན་ཧེ་གེན་གྱི་ ཁྲོམ་ལམ་ཚུ་བརྒྱུད་དེ་ ཡང་ན་ ཞི་བདེ་ཅན་གྱི་གྲོང་གསེབ་ཚུ་ནང་ལས་ཕར་ ཌེན་མཱག་གིས་ མི་ཚེ་གི་གནས་རིམ་ག་ར་ནང་ལས་ མི་ཚུ་ལུ་ ཁྱད་པར་ཅན་དང་ ཕེབས་བསུ་ཞུ་ཚུགས་པའི་ མཐའ་འཁོར་གནས་སྟངས་ཅིག་ བྱིནམ་ཨིན།

རྒྱབ་ཁུངས།

https://www.britannica.com/place/Denmark